CELEX: 32012D0767
Language: hr
Date: 2012-12-07 00:00:00
Title: 2012/767/EU: Provedbena odluka Komisije od 7. prosinca 2012. o imenovanju referentnog laboratorija EU-a za slinavku i šap i o stavljanju izvan snage Odluke 2006/393/EZ (priopćena pod brojem dokumenta C(2012) 8901)  Tekst značajan za EGP

03/Sv. 62
            
            
               HR
            
            
               Službeni list Europske unije
            
            
               268
            
         32012D0767
   
               L 337/54
            
            
               SLUŽBENI LIST EUROPSKE UNIJE
            
         PROVEDBENA ODLUKA KOMISIJE
   od 7. prosinca 2012.
   o imenovanju referentnog laboratorija EU-a za slinavku i šap i o stavljanju izvan snage Odluke 2006/393/EZ
   (priopćena pod brojem dokumenta C(2012) 8901)
   (Tekst značajan za EGP)
   (2012/767/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2003/85/EZ od 29. rujna 2003. o mjerama Zajednice za suzbijanje slinavke i šapa, o stavljanju izvan snage Direktive 85/511/EEZ i odluka 89/531/EEZ i 91/665/EEZ te o izmjeni Direktive 92/46/EEZ (1), a posebno njezin članak 69. stavak 1.,
   budući da:
   
               (1)
            
            
               Direktiva 2003/85/EZ propisuje minimalne mjere kontrole koje se primjenjuju u slučaju izbijanja slinavke i šapa, te određene preventivne mjere za poboljšanje svijesti i pripravnosti nadležnih tijela i poljoprivrednika vezano uz navedenu bolest.
            
         
               (2)
            
            
               Direktiva 2003/85/EZ između ostalog propisuje da je referentni laboratorij EU-a za slinavku i šap imenovan za obavljanje funkcija i obveza iz Priloga XVI. ovoj Direktivi.
            
         
               (3)
            
            
               Komisija je u bliskoj suradnji s državama članicama raspisala javni natječaj za izbor navedenog referentnog laboratorija EU-a, uzimajući u obzir kriterije tehničke i osposobljenosti, te stručnoga znanja i iskustva zaposlenika.
            
         
               (4)
            
            
               Nakon završetka postupka odabira, laboratorij - Institut za zdravlje životinja, laboratorij Pirbright, pod pokroviteljstvom Biotechnology and Biological Sciences Research Councila (BBSRC), imenovan je Odlukom Komisije 2006/393/EZ (2) za referentni laboratorij EU-a za slinavku i šap na razdoblje od pet godina koje započinje 7. lipnja 2006.
            
         
               (5)
            
            
               Direktiva 2003/85/EZ također propisuje da bi Komisija trebala provjeriti imenovanje referentnog laboratorija EU-a za slinavku i šap, u smislu usklađenosti s funkcijama i zadatcima laboratorija navedenih u Prilogu XVI. ovoj Direktivi.
            
         
               (6)
            
            
               U ocjeni Komisije, koja je zaključena u travnju 2011., zaključeno je da Institut za zdravlje životinja, laboratorij Pirbright, uspješno ispunjava sve funkcije i zadatke referentnog laboratorija EU-a za slinavku i šap, propisane u Prilogu XVI. Direktivi 2003/85/EZ, te odgovornosti referentnih laboratorija EU-a propisane u članku 32. stavcima 2. i 4. Uredbe (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjere pridržavanja propisa o hrani i hrani za životinje te pravila o zdravlju i dobrobiti životinja (3).
            
         
               (7)
            
            
               Imenovanje navedenog laboratorija kao referentnog laboratorija EU-a za slinavku i šap stoga treba produljiti na neodređeno vrijeme.
            
         
               (8)
            
            
               Ujedinjena Kraljevina je službeno obavijestila Komisiju da se Institut za zdravlje životinja, laboratorij Pirbright, sada zove Institut Pirbright.
            
         
               (9)
            
            
               Kako bi se izbjeglo ometanje referentnog laboratorija EU-a za slinavku i šap u njegovim djelatnostima primjereno je da se mjere iz ove Odluke primjenjuju retroaktivno od 7. lipnja 2011.
            
         
               (10)
            
            
               Zbog jasnoće i pojednostavljivanja zakonodavstva Unije, Odluku 2006/393/EZ treba staviti izvan snage i zamijeniti ovom Odlukom.
            
         
               (11)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   1.   Institut Pirbright, na Biotechnology and Biological Sciences Research Councilu (BBSRC) u Ujedinjenoj Kraljevini, imenuje se referentnim laboratorijem EU-a za slinavku i šap.
   2.   Pravila o funkcijama i dužnostima referentnog laboratorija EU-a iz stavka 1. propisana su u Prilogu XVI. Direktivi 2003/85/EZ.
   Članak 2.
   Odluka 2006/393/EZ stavlja se izvan snage.
   Pozivanja na Odluku stavljenu izvan snage smatraju se pozivanjima na ovu Odluku.
   Članak 3.
   Ova se Odluka primjenjuje od 7. lipnja 2011.
   Članak 4.
   Ova je Odluka upućena državama članicama.
   
      Sastavljeno u Bruxellesu 7. prosinca 2012.
      
         
            Za Komisiju
         
         Tonio BORG
         
            Član Komisije
         
      
   
   
      (1)  SL L 306, 22.11.2003., str. 1.
   
      (2)  SL L 152, 7.6.2006., str. 31.
   
      (3)  SL L 165, 30.4.2004., str. 1.